A4-0355/97

Σχέδιο κοινής δράσης για τη θέσπιση μηχανισμού αξιολόγησης της εφαρμογής και υλοποίησης σε εθνικό επίπεδο των διεθνών υποχρεώσεων που έχουν αναληφθεί στον τομέα της καταπολέμησης του οργανωμένου εγκλήματος (10406/97-C4-0479/97 - 97/0912(CNS))

Το σχέδιο εγκρίνεται με τις ακόλουθες τροποποιήσεις:

(Τροπολογία 1)

Αιτιολογική αναφορά 3α (νέα)

>Κείμενο μετά την ψηφοφορία στο ΕΚ>

έχοντας υπόψη τα συμπεράσματα του Συμβουλίου των Υπουργών Δικαιοσύνης και Εσωτερικών Υποθέσεων της 28ης Απριλίου 1997 σχετικά με την έκθεση της Ομάδας Υψηλού Επιπέδου για το οργανωμένο έγκλημα,

(Τροπολογία 2)

Πρώτη αιτιολογική σκέψη

>Αρχικό κείμενο>

εκτιμώντας την ανάγκη βελτίωσης της υλοποίησης σε εθνικό επίπεδο των μέσων που έχουν εγκριθεί στο πλαίσιο της Ένωσης και αλλού, ιδίως για την καταπολέμηση του οργανωμένου εγκλήματος,

>Κείμενο μετά την ψηφοφορία στο ΕΚ>

εκτιμώντας την ανάγκη βελτίωσης της υλοποίησης σε εθνικό επίπεδο των μέσων που έχουν εγκριθεί στο πλαίσιο της Ένωσης και αλλού, ιδίως για τη συνεργασία και την καταπολέμηση όλων των μορφών οργανωμένου εγκλήματος, τόσο στην Κοινότητα όσο και εκτός αυτής,

(Τροπολογία 6)

Άρθρο 2, σημείο α)

>Αρχικό κείμενο>

α) Για κάθε περίοδο αξιολόγησης, το ακριβές αντικείμενο της αξιολόγησης καθώς και η τάξη των κρατών μελών που θα αξιολογηθούν με ρυθμό τουλάχιστον πέντε ανά έτος καθορίζονται μετά από πρόταση της Προεδρίας, από τα μέλη της πολυεπιστημονικής ομάδας για την καταπολέμηση του οργανωμένου εγκλήματος («GΜD» σε συντομογραφία).

>Κείμενο μετά την ψηφοφορία στο ΕΚ>

α) Το ακριβές αντικείμενο της αξιολόγησης καθώς και η τάξη των κρατών μελών που θα αξιολογηθούν με ρυθμό τουλάχιστον πέντε ανά έτος καθορίζονται μετά από πρόταση της Επιτροπής, από τα μέλη της πολυεπιστημονικής ομάδας για την καταπολέμηση του οργανωμένου εγκλήματος («GΜD» σε συντομογραφία).

(Τροπολογία 5)

Άρθρο 2, σημείο β)

>Αρχικό κείμενο>

β) Η αξιολόγηση προετοιμάζεται από την προεδρία του Συμβουλίου, επικουρούμενη από τη Γενική Γραμματεία του Συμβουλίου. Η Επιτροπή συμμετέχει πλήρως στις εργασίες.

>Κείμενο μετά την ψηφοφορία στο ΕΚ>

β) Η αξιολόγηση προετοιμάζεται από την Επιτροπή σε συμφωνία με το Συμβούλιο.

(Τροπολογία 7)

Άρθρο 3, σημείο α)

>Αρχικό κείμενο>

α) Κάθε κράτος μέλος κοινοποιεί, μετά από πρωτοβουλία της Προεδρίας, στη Γενική Γραμματεία του Συμβουλίου το όνομα ενός έως τριών εμπειρογνωμόνων που διαθέτουν, επί του αντικειμένου της αξιολόγησης, μεγάλη πείρα στον τομέα της καταπολέμησης του οργανωμένου εγκλήματος, ιδίως σε υπηρεσία αστυνομικού, τελωνειακού ή δικαστικού χαρακτήρα ή σε μια άλλη δημόσια αρχή και που είναι διατεθειμένοι να συμμετάσχουν τουλάχιστον σε μία περίοδο αξιολόγησης.

>Κείμενο μετά την ψηφοφορία στο ΕΚ>

α) Η αξιολόγηση πραγματοποιείται από εμπειρογνώμονες, που ορίζονται από την Επιτροπή και τα κράτη μέλη. Οι εμπειρογνώμονες, που πρέπει να διαθέτουν εμπειρίες στον τομέα της αντιμετώπισης του οργανωμένου εγκλήματος από τη συμμετοχή τους στις αστυνομικές τελωνειακές ή δικαστικές αρχές υποβάλουν προτάσεις για τα συμπεράσματα της αξιολόγησης που θεσπίζονται σύμφωνα με το άρθρο 8. Κάθε κράτος μέλος κοινοποιεί, στην Επιτροπή το όνομα ενός έως τριών εμπειρογνωμόνων που είναι διατεθειμένοι να συμμετάσχουν τουλάχιστον σε μία περίοδο αξιολόγησης. Η ίδια η Επιτροπή ορίζει το λιγότερο 5 και το ανώτερο 10 εμπειρογνώμονες.

(Τροπολογία 8)

Άρθρο 3, σημείο β)

>Αρχικό κείμενο>

β) Η Προεδρία καταρτίζει τον κατάλογο των εμπειρογνωμόνων που ορίζονται από τα κράτη μέλη και τον κοινοποιεί στα μέλη της πολυεπιστημονικής ομάδας.

>Κείμενο μετά την ψηφοφορία στο ΕΚ>

β) Η Επιτροπή καταρτίζει τον κατάλογο των εμπειρογνωμόνων που ορίζονται από τα κράτη μέλη και την ιδία και τον κοινοποιεί στα μέλη της πολυεπιστημονικής ομάδας.

(Τροπολογία 9)

Άρθρο 4

>Αρχικό κείμενο>

Από τον κατάλογο του άρθρου 3, η Προεδρία επιλέγει τρεις εμπειρογνώμονες για κάθε κράτος μέλος που θα αξιολογηθεί, προσέχοντας να μην είναι της εθνικότητος του εν λόγω κράτους μέλους. Το όνομα των εμπειρογνωμόνων κοινοποιείται στην πολυεπιστημονική ομάδα. Αυτοί αποτελούν την ομάδα αξιολόγησης. Ανάλογα με το αντικείμενο της αξιολόγησης, η Επιτροπή παρακολουθεί τις εργασίες των ομάδων εμπειρογνωμόνων. Η ομάδα αυτή συνεπικουρείται σε όλα τα καθήκοντά της από τη Γενική Γραμματεία του Συμβουλίου. Οι δαπάνες της ομάδας εμπειρογνωμόνων εντάσσονται στο πλαίσιο ενός προγράμματος ειδικής χρηματοδότησης που θεσπίζεται από το Συμβούλιο το αργότερο τρεις μήνες μετά την έναρξη της ισχύος της παρούσας κοινής δράσης.

>Κείμενο μετά την ψηφοφορία στο ΕΚ>

Η αξιολόγηση πραγματοποιείται από μία επιτροπή αξιολόγησης. Αυτή αποτελείται από έναν εμπειρογνώμονα εκ μέρους της Επιτροπής καθώς και δύο εμπερογνώμονες που ορίζουν τα κράτη μέλη. Πολλοί από τους εμπειρογνώμονες επιλέγονται για κάθε αξιολόγηση από τον κατάλογο εμπειρογνωμόνων σύμφωνα με την αρχή της τυχαίας επιλογής[semigr ] δεν επιτρέπεται να έχουν την υπηκοότητα του ενεχομένου μέλους κράτους. Οι δαπάνες για τους εμπειρογνώμονες που ορίζονται από τα κράτη μέλη εντάσσονται στο πλαίσιο ενός προγράμματος ειδικής χρηματοδότησης που θεσπίζεται από το Συμβούλιο το αργότερο τρεις μήνες μετά την έναρξη της ισχύος της παρούσας κοινής δράσης.

(Τροπολογία 10)

Άρθρο 5

>Αρχικό κείμενο>

Η Προεδρία, με την βοήθεια της Γενικής Γραμματείας του Συμβουλίου καταρτίζει ένα ερωτηματολόγιο που θα χρησιμεύσει για την αξιολόγηση όλων των κρατών μελών στο πλαίσιο του στόχου που καθορίστηκε σύμφωνα με το άρθρο 2 γ) και το υποβάλει προς έγκριση στην πολυεπιστημονική ομάδα. Το ερωτηματολόγιο αυτό προορίζεται να συγκεντρώσει όλες τις πληροφορίες που είναι χρήσιμες για τη διεξαγωγή της αξιολόγησης. Το κράτος μέλος που αξιολογείται θα φροντίσει να απαντήσει στο ερωτηματολόγιο στον χρόνο που του έχει διατεθεί και όσο το δυνατόν πιό συγκεκριμένα προσθέτοντας, εν ανάγκη, τις νομικές διατάξεις και τα αναγκαία τεχνικά και πρακτικά στοιχεία.

>Κείμενο μετά την ψηφοφορία στο ΕΚ>

Η Επιτροπή, καταρτίζει ένα ερωτηματολόγιο που θα χρησιμεύει για την αξιολόγηση όλων των κρατών μελών στο πλαίσιο του στόχου που καθορίστηκε σύμφωνα με το άρθρο 2 γ) και το υποβάλει προς έγκριση στην πολυεπιστημονική ομάδα. Το ερωτηματολόγιο αυτό προορίζεται να συγκεντρώσει όλες τις πληροφορίες που είναι χρήσιμες για τη διεξαγωγή της αξιολόγησης. Το κράτος μέλος που αξιολογείται θα φροντίσει να απαντήσει στο ερωτηματολόγιο στον χρόνο που του έχει διατεθεί και όσο το δυνατόν πιό συγκεκριμένα προσθέτοντας, εν ανάγκη, τις νομικές διατάξεις και τα αναγκαία τεχνικά και πρακτικά στοιχεία.

(Τροπολογία 11)

Άρθρο 6

>Αρχικό κείμενο>

Αφού λάβει την απάντηση στο ερωτηματολόγιο, η Ομάδα αξιολόγησης μεταβαίνει στο κράτος μέλος που αξιολογείται για να συναντήσει τις πολιτικές, διοικητικές, αστυνομικές, τελωνειακές ή δικαστικές αρχές ή κάθε άλλη αρμόδια αρχή σύμφωνα με ένα πρόγραμμα επίσκεψης που καταρτίζει το κράτος μέλος στο οποίο γίνεται η επίσκεψη, όπου λαμβάνονται υπόψη οι επιθυμίες που εξέφρασε η Ομάδα αξιολόγησης.

>Κείμενο μετά την ψηφοφορία στο ΕΚ>

Αφού λάβει την απάντηση στο ερωτηματολόγιο, η Ομάδα αξιολόγησης μεταβαίνει στο κράτος μέλος που αξιολογείται για να συναντήσει τις πολιτικές - μεταξύ των οποίων τα μέλη του Ευρωπαϊκού Κοινοβουλίου -, διοικητικές, αστυνομικές, τελωνειακές ή δικαστικές αρχές ή κάθε άλλη αρμόδια αρχή σύμφωνα με ένα πρόγραμμα επίσκεψης που καταρτίζει το κράτος μέλος στο οποίο γίνεται η επίσκεψη, όπου λαμβάνονται υπόψη οι επιθυμίες που εξέφρασε η Ομάδα αξιολόγησης.

(Τροπολογία 13)

Άρθρο 8, σημείο α)

>Αρχικό κείμενο>

α) Η Προεδρία απευθύνει εμπιστευτικά το σχέδιο έκθεσης στα μέλη της GMD συνοδευόμενο από παρατηρήσεις του αξιολογούμενου κράτους μέλους που δεν έχουν επιλεχθεί από την Ομάδα αποτίμησης.

>Κείμενο μετά την ψηφοφορία στο ΕΚ>

α) Η Επιτροπή απευθύνει εμπιστευτικά το σχέδιο έκθεσης στα μέλη της GMD συνοδευόμενο από παρατηρήσεις του αξιολογούμενου κράτους μέλους που δεν έχουν επιλεχθεί από την Ομάδα αποτίμησης.

(Τροπολογία 15)

Άρθρο 8, σημείο δ)

>Αρχικό κείμενο>

δ) Η Προεδρία διαβιβάζει ετησίως σύνθεση των αποτελεσμάτων στο Ευρωπαϊκό Κοινοβούλιο.

>Κείμενο μετά την ψηφοφορία στο ΕΚ>

δ) Η Προεδρία του Συμβουλίου ενημερώνει κάθε χρόνο το Ευρωπαϊκό Κοινοβούλιο για τα συμπεράσματα της GMD και τις συστάσεις που έχει ενδεχομένως διατυπώσει το Συμβούλιο, σεβόμενη τον εμπιστευτικό χαρακτήρα κάθε πληροφορίας σύμφωνα με το άρθρο 9 α) και β).

(Τροπολογία 16)

Άρθρο 10

>Αρχικό κείμενο>

Το αργότερο μετά την πρώτη περίοδο αξιολόγησης όλων των κρατών μελών, το Συμβούλιο θα εξετάσει τις λεπτομέρειες και το πεδίο εφαρμογής του μηχανισμού και θα αναπροσαρμόσει, εάν παραστεί ανάγκη, την παρούσα κοινή δράση.

>Κείμενο μετά την ψηφοφορία στο ΕΚ>

Μετά την πρώτη περίοδο αξιολόγησης όλων των κρατών μελών, η Επιτροπή θα εξετάσει τις λεπτομέρειες και το πεδίο εφαρμογής του μηχανισμού και θα υποβάλει σε περίπτωση ανάγκης πρόταση για προσαρμογή της κοινής δράσης. Το Συμβούλιο θα αποφασίσει επί της εν λόγω πρότασης κατόπιν γνωμοδοτήσεως του Ευρωπαϊκού Κοινοβουλίου.

Ψήφισμα νομοθετικού περιεχομένου με τη γνωμοδότηση του Ευρωπαϊκού Κοινοβουλίου επί του σχεδίου κοινής δράσης για τη θέσπιση μηχανισμού αξιολόγησης της εφαρμογής και υλοποίησης σε εθνικό επίπεδο των διεθνών υποχρεώσεων που έχουν αναληφθεί στον τομέα της καταπολέμησης του οργανωμένου εγκλήματος (10406/2/97 -C4-0479/97 - 97/0912(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση του Συμβουλίου (10406/97 - 97/0912(CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο Κ.6, 2ο εδάφιο της Συνθήκης για την Ευρωπαϊκή Ένωση (C4-0479/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Πολιτικών Ελευθεριών και Εσωτερικών Υποθέσεων (A4-0355/97),

1. εγκρίνει την πρόταση του Συμβουλίου με την επιφύλαξη των τροποποιήσεων που επέφερε[semigr ]

2. ζητεί από το Συμβούλιο να το ενημερώσει σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.